રમણિક બરાબર ખીલ્યો હતો. શેઠ હરિવલ્લભદાસના ભૂતકાળનાં પોપડાંઓમાં ધરબાયેલી ગુપ્ત માહિતી મનમાંથી ઠાલવી નાથવા એ થનગનતો હતો. એની બાજુમાં બેઠેલો શ્રીકાંત અગાઉ સુરતમાં ધંધો કરતો હતો. ત્યાંનો કારોબાર સમેટીને એ પાંચેક વર્ષ અગાઉ જ અમદાવાદ આવ્યો હતો. રમણિકે જ એને પોતાની સોસાયટીમાં ફ્લેટ અપાવ્યો હતો અને નાનાં-મોટાં કામમાં મદદરૂપ બન્યો હતો. એને લીધે બાપડો શ્રીકાંત તો રમણિકને ફ્રેન્ડ, ફિલોસોફર અને ગાઇડ જેવો કોરો કડાક શ્રોતા મળે એટલે રમણિકનો ઉત્સાહ ચરમસીમાએ પહોંચી જતો.